CELEX: 52013XC0806(02)
Language: et
Date: 2013-08-06
Title: Eelnõu: Komisjoni määrus (EL) nr …/…, 5. august 2013 , millega muudetakse määrust (EÜ) nr 1857/2006 seoses selle kohaldamisajaga

6.8.2013   
            
            
               ET
            
            
               Euroopa Liidu Teataja
            
            
               C 227/1
            
         EELNÕU: KOMISJONI MÄÄRUS (EL) nr …/…,
   5. august 2013,
   millega muudetakse määrust (EÜ) nr 1857/2006 seoses selle kohaldamisajaga
   2013/C 227/02
   EUROOPA KOMISJON,
   võttes arvesse Euroopa Liidu toimimise lepingut, eriti selle artikli 108 lõiget 4,
   võttes arvesse nõukogu 7. mai 1998. aasta määrust (EÜ) nr 994/98, milles käsitletakse Euroopa Ühenduse asutamislepingu artiklite 92 ja 93 kohaldamist teatavate horisontaalse riigiabi liikide suhtes (1),
   olles avaldanud käesoleva määruse eelnõu (2),
   olles nõu pidanud riigiabi nõuandekomiteega
   ning arvestades järgmist:
   
               (1)
            
            
               Komisjoni 15. detsembri 2006. aasta määrus (EÜ) nr 1857/2006, mis käsitleb asutamislepingu artiklite 87 ja 88 kohaldamist põllumajandustoodete tootmisega tegelevatele väikestele ja keskmise suurusega ettevõtetele antava riigiabi suhtes ning millega muudetakse määrust (EÜ) nr 70/2001, (3) kaotab kehtivuse 31. detsembril 2013.
            
         
               (2)
            
            
               Maapiirkonnas asuvatele ning põllumajandustootmise ja metsandusega tegelevatele väikestele ja keskmise suurusega ettevõtetele antavat riigiabi käsitleva tulevase erandimääruse sisu sõltub mitmest muust õiguslikust vahendist, eelkõige üldise grupierandi uuest määrusest, millega asendatakse komisjoni 6. augusti 2008. aasta määrus (EÜ) nr 800/2008 EÜ asutamislepingu artiklite 87 ja 88 kohaldamise kohta, millega teatavat liiki abi tunnistatakse ühisturuga kokkusobivaks (4). See sõltub ka maaelu arendamise suhtes kohaldatava eeskirja lõppversioonist (5). 1. jaanuaril 2014 on asjaomased muud vahendid osaliselt alles jõustumata või ei ole sel ajal veel täielikult kohaldatavad.
            
         
               (3)
            
            
               Seepärast on asjakohane pikendada määruse (EÜ) nr 1857/2006 kohaldamisperioodi kuni 30. juunini 2014.
            
         
               (4)
            
            
               Seepärast tuleks määrust (EÜ) nr 1857/2006 vastavalt muuta.
            
         
               (5)
            
            
               Seoses määruse (EÜ) nr 1857/2006 kohaldamisega on asjakohane selgitada, et pärast seda, kui nõukogu 20. septembri 2005. aasta määrus (EÜ) nr 1698/2005 (Maaelu Arengu Euroopa Põllumajandusfondist (EAFRD) antavate maaelu arengu toetuste kohta) (6) kehtetuks tunnistatakse, tuleks viiteid kõnealusele määrusele käsitleda viidetena kehtetuks tunnistatud määrusele.
            
         
               (6)
            
            
               Käesolevas määruses sätestatud meetmed on kooskõlas riigiabi nõuandekomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1857/2006 artikli 23 lõike 1 teine lõik asendatakse järgmisega:
   
      „Seda kohaldatakse 1. jaanuarist 2007 kuni 30. juunini 2014.”
   
   Artikkel 2
   Pärast määruse (EÜ) nr 1698/2005 kehtetuks tunnistamist käsitletakse kõiki määruses (EÜ) nr 1857/2006 esitatud viiteid määrusele (EÜ) nr 1698/2005 kui viiteid kehtetuks tunnistatud määrusele.
   Artikkel 3
   Käesolev määrus jõustub järgmisel päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 5. august 2013
      
         
            Komisjoni nimel
         
         
            president
         
         […] […]
      
   
   
      (1)  EÜT L 142, 14.5.1998, lk 1.
   
      (2)  ELT C 227, 6.8.2013, lk 1.
   
      (3)  ELT L 358, 16.12.2006, lk 3.
   
      (4)  ELT L 214, 9.8.2008, lk 3.
   
      (5)  Ettepanek: Euroopa Parlamendi ja nõukogu määrus Euroopa Maaelu Arengu Põllumajandusfondist (EAFRD) antavate maaelu arengu toetuste kohta – KOM(2011) 627 (lõplik/3)
   
      (6)  ELT L 277, 21.10.2005, lk 1.